Diari Oficial de la Generalitat Valenciana


Sumari del DOGV 5716, del 04-03-2008 (2008/2612)

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un terreny de 1.470,63 m² de superfície, situat a Xixona (Alacant) prolongació del carrer de les Corts Valencianes, realitzada per l'ajuntament del dit municipi a favor de la Generalitat, per a ser destinat a l'ampliació del centre de salut de Xixona.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2612


Data del document
:   21-02-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Xixona
    * cultura regional
    * propietat immobiliària
    * transmissió de la propietat

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un terreny de 1.470,63 m² de superfície, situat a Xixona (Alacant) prolongació del carrer de les Corts Valencianes, realitzada per l'ajuntament del dit municipi a favor de la Generalitat, per a ser destinat a l'ampliació del centre de salut de Xixona. [2008/2612]  
L'Ajuntament de Xixona, en sessió plenària realitzada el dia 26 de juliol de 2007, va acordar la cessió gratuïta a la Generalitat del terreny de la seua propietat, de 1.470,63 m² de superfície, situat en la prolongació del carrer de les Corts Valencianes de la dita població.  
A proposta de la conselleria de Sanitat es van iniciar els tràmits legals oportuns per a l'acceptació del terreny.  
La cessió es realitza amb la finalitat de destinar la parcel·la a l'ampliació del centre de salut de Xixona, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se l'article 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Xixona del terreny que té de 1.470,63 m² de superfície, situat en la prolongació del carrer de les Corts Valencianes de la dita població, que confronta: nord, solar de l'actual centre d'atenció primària, que prové d'una anterior segregació de la finca matriu, en línia de quaranta-quatre metres setanta-tres centímetres, sud, est i oest, resta de la finca de la qual se segrega.  
Consta inscrita en el Registre de la Propietat de Xixona, al tom 1391, llibre 234, foli 193, finca 11424, inscripció 1ª.   
Referència cadastral: 3768946OB9633U6324SY.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Xixona, s'efectua amb la condició de destinar el terreny a l'ampliació del centre de salut de Xixona i amb subjecció al que disposa l'article 111 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 21 de febrer de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.